Administrația Națională de Meteorologie a dezvăluit cum va fi vremea în prima lună a primăverii. Conform specialiștilor, vremea va fi mai caldă decât de obicei pentru această perioadă a anului. Ce temperaturi se vor înregistra?
Luna martie debutează cu temperaturi ridicate decât cele normale pentru început de primăvară. Pe întreg teritoriul României, valorile termice vor fi mai ridicate decât cele specifice pentru această perioadă. Potrivit ANM, cantitățile de precipitații e vor situa în general în jurul celor normale.
"Deși valorile termice vor mai pierde câteva grade, vremea se va menține mai caldă față de normalul perioadei în primele zile din luna martie. Cerul va avea înnorãri în majoritatea zonelor și va ploua local în regiunile sud-vestice.
La altitudini mari vor fi precipitaţii mixte, iar dimineaţa şi noaptea în est şi sud-est pe alocuri va fi ceaţã. Vântul va sufla cu intensificãri în sudul Banatului şi pe crestele Carpaţilor Meridionali şi pe arii restrânse, cu viteze mai mici, şi în sudul şi nord-estul teritoriului", au explicat specialiştii Administraţiei Naţionale de Meteorologie.
Prognoza meteo pentru prima săptămână din martie arată faptul că regimul pluviometric va fi deficitar în regiunile vestice și nord- vestice, dar mai ales în nordul Carpaților Orientali.
În Capitală, valorile de temperatură vor fi mai ridicate decât normele specifice în prima zi a lunii martie, astfel că maxima va fi de 13…14 grade și minima de 3…4 grade. Totuși, dimineața vor fi condiții de ceață, iar vântul va sufla în general moderat.
Cu toate acestea, în anumite zone din țară vor fi precipitații și temperaturi mai mici. Un ciclon se îndreaptă spre România.
Se așteaptă precipitații începând din noaptea de joi spre vineri în Banat. Va ploua în Muntenia, sudul Crișanei și al Transilvaniei. În zona înaltă a Carpaților Meridionali, ar putea exista precipitații mixte. Vântul ar putea avea intensificări, la viteze de peste 40-50km/h.
"Ne aflăm la periferia acestui ciclon, care afectează o bună parte din Europa, însă fenomenele nu vor avea intensitatea celor în care el are centrat nucleul", a declarat directorul ANM.